
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 12,7 στρ, στη θέση Λάγκωνα κοινό¬ 
τητας Καλυβιών Νήσου Ρόδου Ν. Δωδεκανήσου. . 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Επανακαθορισμός των ορίων του αιγιαλοϋ και δημιουργία ζώνης 
παραλίας στη θέση «ΑΓΙΟΣ ΒΑΣΙΛΕΙΟΣ» ΑΣΤΡΙΔΟΣ της Κοι- 
νότητος Θεολόγου Θάσου, μπροστά στην ιδιοκτησία του Δασκα- 
λάκη Δημοσθένη. 2 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης· ακινήτου που βρίσκεται 
εντός του ρυμοτομικού σχεδίου του δήμου Ευόσμου (Ν. Θεσ/ 
νίκης). 3 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 4806 (1) 

Κήρυξη αναδασωτέας έκτασης 12,7 στρ. στη θέση Λάγκωνα κοινότη¬ 
τας Καλυβιών Νήσου Ρόδου Ν. Δωδεκανήσου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: ί 

1. Τις διατάξεις του Ν. 3200/55 περί διοικητικής αποκεντρώσεως, 


όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών και 
των δασικών εν γένει εκτάσεων της,Χώρας» και συγκεκριμένα: 

α) του άρθρου 41 παρ. 1, β) του άρθρου 38 παρ. 1, 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 

5. Την έκθεση αυτοψίας και πρόταση του Τεχν/γου Δασ/νίας Παν. 
Διμελή με την οποία προτείνεται η κήρυξη της έκτασης που αναφέρεται 
στο θέμα ως αναδασωτέας. 

6. Την αριθ. 4551/21.9.90 εισήγηση της Δ/νσης Δασών Δωδεκα¬ 
νήσου, αποφασίζουμε: 

Κηρύσσουμε αναδασωτέα με σκοπό τη διατήρηση του χαρακτήρα 
της δασικής έκτασης και την αποκατάσταση της βλάστησης που κατα¬ 
στράφηκε από πυρκαϊά την περίοδο 4.7.1990 την ιδιωτική δασική 
έκταση εμβαδού τεσσάρων στρεμμάτων και τετρακοσίων (400) τετρ. 
μέτρων τμήμα της Κ.Μ. 798 γαιών Καλυβιών και τη δημόσια δασική 
έκταση εμβαδού 8,3 στρ. τμήμα της Κ.Μ. 813 γαιών Καλυθιών που 
βρίσκεται στη θέση Λάγκωνα κοινότητας Καλυθιών και προσδιορίζεται 1 
από τα στοιχεία 1, 2,. 9,1 και έχει όρια: 

Ανατολικά: Με αγρούς 

Δυτικά: Με δασικές και χορτολιβαδικές εκτάσεις 

Βόρεια: Με δασικές και χορτολιβαδικές εκτάσεις 

Νότια: Με αγρούς καί χορτολιβαδικές εκτάσεις, όπως φαίνεται στο 
συνημμένο διάγραμμα που αποτελεί αναπόσπαστο μέρος της απόφασης 
αυτής. 

Η απόφαση αυτή να δημοσιευθεί στην Εφημερίδα τής> Κυβερνήσεως. 

Ρόδος, 3 Οκτωβρίου 1990 
Ο Νομάρχης 

ΓΕΩΡΓΙΟΣ ΧΑΡΑΛΑΜΠΟΠΟΥΛΟΣ 

ΑΠΑΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 394 (2) 

Επανακαθορισμός των ορίων του αιγιαλού και δημιουργία ζώνης παρα¬ 
λίας στη θέση «ΑΓΙΟΣ ΒΑΣΙΛΕΙΟΣ» ΑΣΤΡΙΔΟΣ της Κοινότητος 

θεολόγου Θάσου, μπροστά στην ιδιοκτησία του Δασκαλάκη Δημο¬ 
σθένη. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940. 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) Του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παρ. 9 του άρθρου 1 του Κεφαλαίου Β' της 
Π.208/181/26.4.1982 (ΦΕΚ 214/26.4.1982 τ.Β') κοινής απόφα¬ 
σης των Υπουργών Προεδρίας Κυβερνήσεως και Οικονομικών «Ανα¬ 
μόρφωση Συλλογικών Οργάνων Γνωμοδοτικής και Αποφασιστικής Αρ¬ 
μοδιότητας του Υπουργείου Οικονομικών». 

3. Την από 23.11.89 έκθεση της επιτροπής καθορισμού των ορίων 
του αιγιαλού και παραλίας και θέσεων αμμοληψίας», που επανακαθό¬ 
ρισε τα όρια του αιγιαλού και της παραλίας στην περιοχή «ΑΓΙΟΣ ΒΑ¬ 
ΣΙΛΕΙΟΣ» ΑΣΤΡΙΔΟΣ της Κοινότητος Θεολόγου Θάσου μπροστά στην 
ιδιοκτησία του Δασκαλάκη Δημοσθένη και το από 15.6.1989 με κλί¬ 
μακα 1:500 τοπογραφικό διάγραμμα του Πολ/κού μηχανικού Καρα- 
μπάση Γεώργιου που θεωρήθηκε την 18.12.1989 από τη Διεύθυνση 
Τεχνικών Υπηρεσιών της Νομαρχίας Καβάλας και συνοδεύει την έκ¬ 
θεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο αριθ. Φ.544.5/252/90 Αριθ. Σ.652/18.4.90 έγγραφό 
του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 
97/Α'/1955) «περί διοικητικής αποκεντρώσεως» σε συνδυασμό με τις 
διατάξεις του από 28.6.1955 Β.Δ. «περί εξαιρέσεως από της κατά το 
άρθρον 1 παρ. 1 του Ν. 3200/1955 αρμοδιότητος των Νομαρχών, 
αντικειμένων τινων αρμοδιότητος του Υπουργού Οικονομικών», του 
Β.Δ„ 704/1970 και του άρθρου 1 παρ. 5 του Π.Δ. 71/25.2.1984, 
σχετικά για μεταβίβαση αρμοδιοτήτων του Υπουργού Οικονομικών 
στους Νομάρχες και στις περιφερειακές αρχές διανομαρχιακού επιπέ¬ 
δου, αποφασίζουμε: 

1. Επικυρώνουμε την από 23.11.89 έκθεση της Επιτροπής 
καθορισμού των ορίων του αιγιαλού και παραλίας και θέσεων αμμολη¬ 
ψίας, καθώς και το από 15.6.1989 τοπογραφικό διάγραμμα, που τη 
συνοδεύει, το οποίο συντάχθηκε από τον Καραμπάση Γεώργιο Πολ/κό 
μηχανικό με κλίμακα 1:500 και θεωρήθηκε την 18.12.1989 από τη 
Διεύθυνση Τεχνικών Υπηρεσιών της Νομαρχίας Καβάλας, επί του 
οποίου η πιο πάνω Επιτροπή, με κόκκινη γραμμή επανακαθόρισε τα 
όρια του αιγιαλού, στη θέση «ΑΓ. ΒΑΣΙΛΕΙΟΣ» ΑΣΤΡΙΔΟΣ της Κοινό- 
τητος Θεολόγου Θάσου μπροστά στην ιδιοκτησία του Δασκαλάκη Δημο¬ 
σθένη και με κίτρινη γραμμή τα όρια της παραλίας στην ίδια θέση στο 
τμήμα των νέων κορυφών 3-4—5-6-7 ως προς τον αιγιαλό και 
3’-4’-5'-6'-7’-8’ ως προς την παραλία, ενώ για το υπόλοιπο τμήμα 
ισχύει ο βάσει της αριθ. 77690/10.6.78 αποφάσεως Νομάρχη Καβά¬ 
λας καθορισμός ορίων αιγιαλού και παραλίας. 

Η παρούσα απόφαση μαζί με την έκθεση και το διάγραμμα, που προ- 
αναφέραμε, να δημοσιευθούν στην Εφημερίδα της Κυβερνήσεως σύμ¬ 
φωνα με τις διατάξεις του άρθρου 13 του Ν. 1078/1983.. 

Καβάλα, 28 Σεπτεμβρίου 1990 
Ο Νομάρχης 

ΧΡΗΣΤΟΣ ΑΘΑΝΑΣΙΑΔΗΣ 


ΕΚΘΕΣΗ ΕΠΙΤΡΟΠΗΣ ΕΠΑΝΑΚΑΘΟΡΙΣΜΟΥ ΟΡΙΩΝ 

ΑΙΓΙΑΛΟΥ - ΠΑΡΑΛΙΑΣ ΑΡΘΡΟ 74 ΤΟΥ Π.Δ. 636/77. 

Για τον επανακαθορισμό των ορίων αιγιαλού - παραλίας στη θέση 
«ΑΓΙΟΣ ΒΑΣΙΛΕΙΟΣ» ΑΣΤΡΙΔΟΣ, στην Κοινότητα Θεολόγου Θάσου, 
μπροστά στην ιδιοκτησία του ΔΑΣΚΑΛΑΚΗ ΔΗΜΟΣΘΕΝΗ. 

Στη Θάσο σήμερα στις 23.11.89 οι υπογεγραμμένοι: 

1. ΧΑΡΑΛΑΜΠΟΣ ΠΑΠΑΔΟΠΟΥΛΟΣ, Οικονομικός Έφορος Θά¬ 
σου. · 

2. ΣΕΡΑΦΕΙΜ ΔΕΜΙΡΤΖΟΓΛΟΥ, Δ/ντής Δ.Τ.Υ.Ν. Καβάλας. 

3. ΘΕΟΔΩΡΟΣ ΚΑΙ ΑΡΗΣ, Αναπληρωτής Λιμενάρχη Καβάλας, 
λόγω κωλύμματος αποτελούντες την Επιτροπή καθορισμού των ορίων 
του αιγιαλού - παραλίας, δυνάμει του άρθρου 74 του Π.Δ. 636/77 και 
της ΕΦ. 2743/28.1.87 Απόφασης Νμάρχη (παρ. 1 άρθρου 63 του 
Π.Δ. 636/77) συγκληθείσα δια της ΕΦ. 4803/16.11.89 του Προέ¬ 
δρου αυτής μεταβήκαμε επιτόπου στην προαναφερομένη περιοχή στις 
23.11.89, λάβοντας υπόψη: 

1. Την από 12.7.89 αίτηση του ενδιαφερομένου καθώς και το από 

15.6.89 τοπογραφικό και υψομετρικό διάγραμμα σε ένα (1) φύλλο πι¬ 
νακίδας, σε κλίμακα 1:500, συνταχθέν από τον Πολ/κό Μηχ/κό Κα¬ 
ραμπάση Γεώργιο, που ελέγχθηκε για την ακρίβεια της αποτύπωσης 
από την Τοπ/φο Μηχ/κό Μαρία Παιχνιδιάρη με σύμβαση στις 

20.9.89 και θεωρήθηκε από την Δ.Τ.Υ.Ν. Καβάλας σις 18.12.89. 

2. Τις σχετικές διατάξεις του Α.Ν. 2344/40 όπως αυτός τροποποι¬ 
ήθηκε και την σχετική σ’ αυτό δικαστηριακή και διοικητική νομολογία. 

3. ΤΗν από την επιτόπια μετάβαση σχηματισθείσα αντίληψη για το 
πλάτος της βρέχόμενης ζώνης ξηράς και των λοιπών συναφών στοι¬ 
χείων ήτοι: 

α) Η περιγραφή της μορφολογίας της περιοχής συνίσταται ως εξής: 

Το έδαφος είναι αμμώδες, αργιλώδες και βραχώδες, χωρίς να πα¬ 
ρουσιάζει μεγάλες κλίσεις και υψομετρικές διαφορές μη καλλιεργού¬ 
μενο, ενώ υπάρχουν πολλά αυτοφυές, δένδρα και θάμνοι.· 

Στη παραπάνω περιοψή δεν υπάρχουν ενδείξεις ότι έχουν γίνει πα- 
λαιότερα προσχώσεις και ως εκ τούτου δεν υφίσταται παλαιός αιγιαλός. 

β) Η υφιστάμενη σήμερα ακτογραμμή έχει διαμορφωθεί χωρίς προ¬ 
σχώσεις και δεν έχουν εκτελεσθεί τεχνικά έργα. 

γ) Η θάλασσα είναι ισοβαθής από 0.00-0.50 μ. βάθος και σε από¬ 
σταση 0.00-50.00 μ. από την ακτή, χωρίς να παρουσιάζει ξέρες, υφά¬ 
λους, ενώ σχηματίζεται μικρός κολπίσκος. 

δ) Παλίρροιες και θαλάσσια ρεύματα τα φυσιολογικά της θάλασσας 
της περιοχής. 

ε) Η διεύθυνση των ανέμων είναι όλων των διευθύνσεων, εντάσεως 
8-9 ΒΓ, αποφασίζουμε: 

1. Επανακαθορίζουμε στο παραπάνω τοπογραφικό διάγραμμα. 

α) Την οριογραμμή του αιγιαλού δια ερυθράς συνεχούς πολυγωνικής 
γραμμής 3, 4, 5, 6, 7 της οποίας οι κορυφές εξασφαλίζονται από τα 
σταθερά σημεία ΚΙ, Κ2 ... Κ16 και των οποίων οι συντεταγμένες ανα¬ 
γράφονται στο διάγραμμα. 

β) Την οριογραμμή της παραλίας δια κίτρινης συνεχούς πολυγωνι¬ 
κής γραμμής 3', 4', 5', 6', 7’, 8* της οποίας οι κορυφές εξασφαλίζονται 
από τα σταθερά- σημεία ΚΙ, Κ2 ... Κ16 και των οποίων οι συντεταγμέ¬ 
νες αναγράφονται στο διάγραμμα. 

2. Κτίαματα στη ζώνη αιγιαλού δεν υπάρχουν, ενώ υπάρχουν κτί- 
σματα στη ζώνη παραλίας. 

3. Αποφαίνεται ότι δεν υφίσταται παλαιός αιγιαλός. 

4. Καθορίζει ζώνη παραλίας πλάτους παντού 10,00 μ. επειδή δεν 
εξυπηρετούνται οι σκοποί της παρ. 1 του άρθρου 7 του Α.Ν. 2344/40. 

Η Επιτροπή 
Ο Πρόεδρος 

ΧΑΡΑΛ. ΠΑΠΑΔΟΠΟΥΛΟΣ 
Τα Μέλη 

, ΣΕΡ. ΔΕΜΙΡΤΖΟΓΛΟΥ 
ΘΕΟΔ. ΚΛΙΑΡΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. Γ. 49708 (3) 

Έγκριση μεταφοράς συντελεστή δόμησης ακινήτου που βρίσκεται εντός 

του ρυμοτομικού σχεδίου του δήμου Ευόσμου (Ν. Θεσ/νίκης). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ» (Α' 58). 

2. Τις διατάξεις του π.δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του ν. 880/ 
1979» (Α' 138), όπως τροποποιήθηκε με το από 19.6.1987 π.δ/γμα 
(Δ' 592). 

3. Τις διατάξεις του π.δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το ν. 880/1979 (Α 154) 
όπως τροποποιήθηκε με το υπ’ αριθ. 367/1987 π.δ/γμα (Α' 163). 

4. Τις διατάξεις των άρθρων 2,3 και 7 του ν. 1032/1980 «Περί συ- 
στάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις της παρ. 1 (εδ. ιδ) του άρθρου 23 του ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Την 15342/1989 δήλωση (πράξη συναίνεσης) ενώπιον του συμ¬ 
βολαιογράφου Αγησ. Κιτσάτη των Θεοδώρου X. Κραή, Μαρίας Κραή - 
Κελεσίδου και Άννας Κραή - Κεφαλά αποκλειστικών κυρίων του παρα¬ 
κάτω περιγραφομένου ακινήτου. 

7. Την 144/1989 γνωμοδότηση του Κεντρικού Συμβουλίου Χωρο¬ 
ταξίας Οικισμού και Περιβάλλοντος. 

8. Την 18039/12.2.1990 απόφαση του Υπουργού Περιβάλλοντος 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης, με πρόταση του Υπουργού Περιβάλλοντος Χωροταξίας 
και Δημοσίων Έργων, αποφασίζουμε: 

Άρθρο 1. 

1. Εγκρίνεται η μεταφορά συντελεστή δόμησης του ρυμοτουμένου 
τμήματος του ακινήτου (βαρυνομένου) με το από 4.4.1979 π.δ/γμα 
(Δ' 271) που βρίσκεται εντός του ρυμοτομικού σχεδίου δήμου Ευόσμου 


(Ν. Θεσ/νίκης) στο οικοδομικό τετράγωνο 66, του οποίου την αποκλει¬ 
στική κυριότητα έχουν οι παραπάνω συναινούντες στη μεταφορά του συ¬ 
ντελεστή δόμησης, όπως το βαρυνόμενο ακίνητο φαίνεται με στοιχεία 2, 
14, 15, 13, 26ΕΡ, 23ΕΡ, 24ΕΡ, 25ΕΡ, 4, 3, 2 στο σχετικό πρωτό¬ 
τυπο διάγραμμα σε κλίμακα 1:200 που θεωρήθηκε από τον Προϊστά¬ 
μενο της Διεύθυνσης Τοπογραφικών Εφαρμογών με την 49708/1990 
πράξη του και που αντίτυπό του σε φωτοσμίκρυσνη δημοσιεύεται με το 
παρόν διάταγμα. 

2. Τα ειδικότερα στοιχεία του ρυμοτομουμένου τμήματος του βαρυ¬ 
νομένου ακινήτου και της μεταφοράς συντελεστή δόμησης είναι τα εξής: 

α. Εμβαδόν ρυμοτομουμένου ακινήτου για το οποίο υφίσταται δικαί¬ 
ωμα μεταφοράς συντελεστή δόμησης: 837,15. 

β. Ποσοστό κάλυψης: 70%. 

γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 1,4 

δ. Δομήσιμη επιφάνεια που αντιστοιχεί σ’ αυτό: 837,15Χ 1,4=1172 
τ.μ. 

ε. Μεταφερόμενες δομήσιμες επιφάνειες: 1172 τ.μ. ήτοι 586,00 τ.μ. 
από ισόγειο και 586 τ.μ. από ορόφους. 

Άρθρορ 2. 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των Θεοδώρου X. Κραή, Μαρίας Κραή - Κελεσίδου και Αννας 
Κραή - Κεφαλά για εμβαδόν 1172,00 τ.μ. (586,00 τ.μ. από ισόγειο 
και 586,00 τ.μ. από ορόφους). 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 26 Ιουλίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ & ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 

